TSMC
کۆمپانیای بەرهەمهێنانی نیمچەگەیەنەری تایوان ( تی ئێس ئێم سی)   کۆمپانیایەکی فرەنەتەوەیی تایوانییە بۆ بەرهەمهێنان و دیزاینی تەکنەلوژیای نیمچەگەیەنەرەکانە. . بەنرخترین کۆمپانیای نیمچەگەیەنەری جیهانە،  گەورەترین فۆندری سەربەخۆی نیمچەگەیەنەرەکانە لە جیهاندا,  و یەکێکە لە گەورەترین کۆمپانیاکانی تایوان،   کە بارەگا سەرەکییەکەی و کارە سەرەکییەکانی هەڵکەوتووە لە پارکە زانستییەکەی هسینچو لە شاری هسینچو. زۆرینەی خاوەندارانی بیانین،  بەڵام حکومەتی ناوەندی تایوان گەورەترین خاوەن پشکە. 

کۆمپانیای تی ئێس ئێم سی لە ساڵی ١٩٨٧ لە تایوان لەلایەن مۆریس چانگ دامەزراوە، یەکەم کارگەی تایبەت بە دروستکردنی نیمچەگەیەنەر بووە لە جیهاندا و لە مێژە کۆمپانیای پێشەنگ بووە لە بوارەکەیدا.   کاتێک چانگ لە ساڵی ٢٠١٨ دوای ٣١ ساڵ لە سەرکردایەتی تی ئێس ئێم سی خانەنشین بوو، مارک لیو بوو بە سەرۆک و سی سی وی بوو بە بەڕێوەبەری جێبەجێکار.   لە ساڵی ١٩٩٣ەوە لە بۆرسەی تایوان دا ڕیزبەندی کراوە؛ لە ساڵی ١٩٩٧ بووە یەکەم کۆمپانیای تایوانی کە لە بۆرسەی نیویۆرک دا ناوی هات. لە ساڵی ١٩٩٤، تی ئێس ئێم سی ڕێژەی گەشەی ساڵانەی ئاوێتەی ١٧.٤٪ لە داهات و ١٦.٤٪ لە داهاتدا هەبووە. 

زۆربەی کۆمپانیا پێشەنگەکانی نیمچەگەیەنەر کە خۆیان کاری درووستکردنی چیپ ناکەن وەک AMD, Apple, ARM, Broadcom, Marvell, MediaTek, Qualcomm و Nvidia, کڕیاری تی ئێس یێم سین، هەروەها کۆمپانیا تازەپێگەیشتوەکانی وەک Allwinner Technology, HiSilicon, Spectra7, و UNISOC.  کۆمپانیا پێشەنگەکانی ئامێری لۆژیکی بەرنامەبۆداڕێژراو Xilinx و پێشتر Altera هەروەها خزمەتگوزارییەکانی فۆندری تی ئێس ئێم سی بەکاردەهێنن یان سوودیان لێ وەرگرتووە.  هەندێک لە بەرهەمهێنەران کە دامەزراوەی دروستکردنی تایبەت بە خۆیان هەیە، وەکو Intel, NXP, STMicroelectronics و Texas Instruments, بەشێک لە بەرهەمەکانیان لە تی ئێس ئێم سی وەردەگرن.   بەلایەنی کەمەوە یەک کۆمپانیای نیمچەگەیەنەر، LSI, لە ڕێگەی خزمەتگوزارییەکانی دیزاینی ASIC و پۆرتفۆلیۆی دیزاینی IP ەوە وەیفرەکانی تی ئێس ئێم سی دەفرۆشێتەوە. 

تی ئێس ئێم سی توانای بەرهەمهێنانی نزیکەی سێزدە ملیۆن وەیفری ٣٠٠ میلیمەتری لە ساڵی ٢٠٢٠دا  تێپەڕاند و چیپ  بۆ کڕیاران بە تەکنەلۆژیای ٢ مایکرۆنەوە تا ٥ نانۆمەتر درووست دەکات . تی ئێس ئێم سی یەکەم کارگەی فۆندری بوو کە بەرهەمی 7 نانۆمەتر و 5 نانۆمەتری (کە لەلایەن ئەپڵ A14 و M1 SoC 2020 و MediaTek Dimensity 8100 بەکارهێنرا) خستە بازاڕەوە، و یەکەم کارگە بوو کە تەکنەلۆژیای لیتۆگرافی زۆرسەروو بنەوشەیی (EUV)ی بە قەبارەیەکی بەرز بازرگانی کرد.
ئەو کۆمپانیانەی لە بۆرسەی نیویۆرکدا ناویان ھاتووە
ئەو کۆمپانیا ئەلیکترۆنیانەی لە ١٩٨٧ دامەزراون
وتارەکان بە دەقی زمانی چینی